Document ID: 32012R0757

РЕГЛАМЕНТ ЗА ИЗПЪЛНЕНИЕ (ЕС) № 757/2012 НА КОМИСИЯТА
от 20 август 2012 година
за временно преустановяване на въвеждането в Съюза на екземпляри от някои видове от дивата фауна и флора
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 338/97 на Съвета от 9 декември 1996 г. относно защитата на видове от дивата фауна и флора чрез регулиране на търговията с тях (1), и по-специално член 19, параграф 1 от него,
след консултации с Групата за научен преглед,
като има предвид, че:
(1)
Съгласно член 4, параграф 6 от Регламент (ЕО) № 338/97 Комисията може да наложи ограничения за въвеждане в Съюза на определени видове в съответствие с условията, определени в букви от а) до г). В допълнение с Регламент (ЕО) № 865/2006 на Комисията от 4 май 2006 г. за установяване на подробни правила за прилагане на Регламент (ЕО) № 338/97 относно защитата на видовете от дивата фауна и флора чрез регулиране на търговията с тях (2) бяха установени мерки за прилагането на подобни ограничения.
(2)
С Регламент за изпълнение (ЕС) № 828/2011 на Комисията от 17 август 2011 г. относно временно преустановяване на въвеждането в Съюза на екземпляри от някои видове от дивата фауна и флора (3) бе установен списък на видовете, чието въвеждане в Съюза е временно преустановено.
(3)
На основата на актуална информация Групата за научен преглед констатира, че природозащитният статус на някои видове, изброени в приложения А и Б към Регламент (ЕО) № 338/97, ще бъде сериозно застрашен, ако не бъде временно ограничено тяхното въвеждане в Съюза от някои страни на произход. Следователно въвеждането на изброените по-долу видове следва временно да бъде преустановено:
Canis lupus (ловни трофеи) от Монголия и Таджикистан;
Ursus arctos (ловни трофеи) от Казахстан;
Profelis aurata, Polemaetus bellicosus, Terathopius ecaudatus и Varanus albigularis от Танзания;
Callosciurus erythraeus, Sciurus carolinensis и Sciurus niger (живи екземпляри) от всички държави;
Chamaeleo gracilis (диви екземпляри) от Гана и Того;
Chamaeleo senegalensis (диви екземпляри) от Бенин, Гана и Того;
Chamaeleo senegalensis (екземпляри, отглеждани във ферма с дължина от рилото до ануса по-голяма от 6 cm) от Бенин;
Varanus spinulosus от Соломонови острови;
Kinixys belliana (диви екземпляри) от Бенин и Гана;
Kinixys erosa (диви екземпляри) от Того;
Kinixys homeana (диви екземпляри), Pandinus imperator и Scleractinia spp. от Гана;
Kinixys homeana (екземпляри, отглеждани във ферма с дължина на черупката, по-голяма от 8 cm) от Того;
Mantella cowani от Мадагаскар;
Hippocampus erectus от Бразилия;
Hippocampus kuda от Китай;
Tridacna crocea, Tridacna derasa, Tridacna maxima и Tridacna squamosa от Соломонови острови;
Euphyllia paraancora, Euphyllia paradivisa, Euphyllia picteti, Euphyllia yaeyamaensis, Eguchipsammia fistula и Heliofungia actiniformis от Индонезия;
Rauvolfia serpentina от Бирма/Мианмар;
Pterocarpus santalinus от Индия;
Christensonia vietnamica от Виетнам;
Myrmecophila tibicinis от Белиз.
(4)
Основавайки се на актуална информация, Групата за научен преглед констатира също, че за следните видове вече не би следвало да се изисква удължаване на временната забрана за внос на територията на Съюза:
Falco cherrug от Армения, Ирак, Мавритания и Таджикистан;
Saiga tatarica от Казахстан и Русия;
Callithrix geoffroyi от Бразилия;
Amazona autumnalis от Еквадор;
Ara chloropterus от Аржентина и Панама;
Ara severus от Гвиана;
Aratinga acuticaudata от Уругвай;
Cyanoliseus patagonus от Чили и Уругвай;
Deroptyus accipitrinus от Перу;
Triclaria malachitacea от Аржентина и Бразилия;
Caiman crocodilus от Ел Салвадор, Гватемала и Мексико;
Calumma andringitraense, Calumma boettgeri, Calumma fallax, Calumma gallus, Calumma glawi, Calumma globifer, Calumma guillaumeti, Calumma malthe, Calumma marojezense, Calumma oshaughnessyi, Calumma vencesi, Furcifer bifidus, Furcifer petteri, Furcifer rhinoceratus, Furcifer willsii, Cycadaceae spp., Stangeriaceae spp. и Zamiaceae spp. от Мадагаскар;
Heloderma suspectum от Мексико и САЩ;
Iguana iguana и Boa constrictor от Ел Салвадор;
Eunectes murinus от Парагвай;
Chelonoidis denticulata от Боливия и Еквадор;
Tridacna gigas от Фиджи, Микронезия, Палау, Папуа-Нова Гвинея и Вануату;
Anacamptis pyramidalis, Himantoglossum hircinum, Ophrys sphegodes, Orchis coriophora, Orchis laxiflora, Orchis provincialis, Orchis purpurea, Orchis simia, Serapias vomeracea и Spiranthes spiralis от Швейцария;
Cephalanthera rubra, Dactylorhiza latifolia, Dactylorhiza russowii, Nigritella nigra и Ophrys insectifera от Норвегия;
Dactylorhiza traunsteineri, Ophrys insectifera и Spiranthes spiralis от Лихтенщайн.
(5)
Новите ограничения за въвеждане в Съюза, наложени съгласно настоящия регламент, са съгласувани с всички държави, от които произхождат съответните видове.
(6)
Поради това следва да бъде изменен списъкът на видовете, чието въвеждане в Съюза е временно преустановено, и за повече яснота Регламент за изпълнение (ЕС) № 828/2011 следва да бъде заменен.
(7)
Мерките, предвидени в настоящия регламент, са в съответствие със становището на Комитета по търговия с дивата флора и фауна,
ПРИЕ НАСТОЯЩИЯ РЕГЛАМЕНТ:
Член 1
При спазване на разпоредбите на член 71 от Регламент (ЕО) № 865/2006 въвеждането в Съюза на екземпляри от видовете от дивата фауна и флора, изброени в приложението към настоящия регламент, временно се преустановява.
Член 2
Регламент за изпълнение (ЕС) № 828/2011 се отменя.
Позоваванията на отменения регламент се считат за позовавания на настоящия регламент.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 20 август 2012 година.

Labels: 3
5
20